ja altså nu har vi et lidt komisk problem på mit arbejde, at en brevdue, som vi nu kalder dueFinn er faret vild og nu sidder hos os og ikke rigtigt hr lyst til at flyve hjem... Er der nogen der ved hvad man skal gøre med dueFinn?..  han er sund og rask og uden skader, men det virker til at han ikke kan finde hjem og synes det er ganske dejlitg at bo hos os nu  Er der evt nogen her der mangler en brevdue fra Ballerup eller omegnen ?
Man indfanger den under en vasketøjskurv, aflæser dens ringmærke og tjekker: eller kontakter De Danske Brevdueforeninger, Tlf. 4828 4244
Tusind tak.. vi har prøvet at fange den.. men det virker til at dueFinn er lidt tilbageholden med at finde ud af hvor den bor.. vi kan sagtens se at den har ringmærke på og alt det der
Vi har to år i træk af en brevdue i stalden... jeg har begge år fanget dem, og så har min onkel fået dem, han har et dueslag, så lever de lykkeligt dér... For tre år siden, før jeg flyttede min hest til dén stald, havde der også været en due, og der havde ejeren af stalden ringet til Brevdueforeningen, og de var bedøvende ligeglade med den, og sagde at de bare kunne skyde den! Det kunne staldejeren ikke få over sig selv at gøre... og det endte vist med at den en dag lå død ude i gården... Så derfor er min onkel nu blevet den faste aftager af brevduer fra vores stald  Det er han rigtig glad for, han hygger sig med duerne, og har været glad for begge duer han har fået. De lever i bedste velgående, glade og tilfredse  Mvh. Lotte
Hvis jeg var dig, ville jeg lade dueFinn leve, for sender du ham hjem, vil han blive kværket promte... en brevdue, som ikke kan finde hjem, den beholder man ikke, så hovedet drejes et par omgange, og han ryger på møddingen..... 
Det er så meget forskelligt. Vi har et par gange imens jeg boede imellem den nye og gl. lillebæltsbro haft besøg af div. brevduer der er blevet forvirret af de to broer og derfor har været faret vild. Der fandt vi deres ejere via brevdueforeningen og de betalte gladeligt, for at få duerne hjem, og jeg tror simpelthen ikke på, at de ville betale rimelig mange penge for at få en fugl hjem til omgående kværkning.
Det kan jo også være at den bare samler kræfter til resten af vejen hjem, ikke fordi jeg har forstand på brevduer, men den behøver vel ikke lige komme fra danmark
Jeg kan se, at du har et opslag mere om problemer med at hente hesten fra folden. Jeg har selv prøvet begge dele, og har såmænd stadig lidt sjov med min pony, når jeg har forsømt hende for meget, for så vil hun gerne have en lang fangeleg på folden, før jeg får hende med. Eftersom du har problemer med at få hesten ind, forstår jeg det sådan, at den ikke bare lader sig trække fra det ene sted til det andet, fordi et menneske synes, at den skal. Eller kan du heller ikke få grime og træktov på den? De fleste heste ender med at stå stille, hvis man længe nok trasker stille og roligt rundt i efter dem. Så kan man eventuelt nusse dem lidt og gå væk igen, vente, komme tilbage og give en godbid. Man bliver nødt til at lade være med at tænke på, at man i sidste ende vil have hesten med ind. Men hvis man kan vække kræets nysgerrighed og få den til selv at komme hen, er det godt. Hvis ellers vejret er godt, kan man hygge sig ude på marken sammen med hestene. Man skal så også have styrken til at være ligeglad med, om de andre på ridestedet griner af en. Når du først kan få grime og træktov på den, er næste problem at få den til at følge dig. Her tror jeg nok, at jeg ville få noget hjælp til at komme hjem fra marken, hvis den bare ikke vil. Der findes bøger om træning fra jorden efter forskellige systemer, du kender det nok, det som nogle kalder "horsemanship". Jeg tror, at det meste forudsætter, at man allerede har hesten i grime og langt træktov på en bane, eller har den løs i en roundpen. I hvert fald skal man være et sted, hvor der ikke er for meget andet der forstyrrer. Og så, ligemeget hvilket system du vil følge i træning fra jorden, og lige meget hvem du får til at træne og hjælpe dig, så sørg for, at det I laver, også er interessant og sjovt for hesten. De fleste heste er såmænd så nemme, bare at gå slalom mellem nogle springstøtter kan være sjovt for dem. Jeg tror, at det vigtige er at bruge tid med dem. Det lange forarbejde skulle lede frem til, at du kan trække hesten ud på tur. Hvis den har det med at ville hjem, kan du sidde op, når i vender næsen hjemad. De næste ture kan du sætte dig op lidt tidligere hver gang, og så skulle det gerne ende med, at I kan tage hele turen. Jeg kan godt forstå, hvis du synes, at det er en alt for lang proces for at komme ud at ride. Forhåbentlig kan du få noget hjælp til at komme hurtigere til målet. Nu synes jeg også selv, at jeg har kloget mig for meget i forhold til hvor lidt jeg ved om den konkrete situation, og hvor lidt jeg egentlig selv har præsteret med mine hestebekendtskaber. Jeg må hellere gå ud og bruge noget tid med min skønne stædige pony og se, om hun kunne tænke sig at blive fanget i dag. Men jeg ønsker dig i hvert fald held og lykke!